Wɔde ma dwom kyerɛfo; wɔto wɔ Mahalat* kwan so. Maskil.* Dawid dwom.53 Onipa a onni adwene* ka wɔ ne komam sɛ:“Yehowa biara nni hɔ.”+Wɔn nneyɛe a ɛnteɛ no nye koraa, na wɔyɛ akyiwade.Wɔn mu biara nni hɔ a ɔyɛ adepa.+2 Onyankopɔn de, ofi soro hwɛ nnipa mma;+Ɔrehwɛ sɛ obehu obi a ɔwɔ nhumu anaa obi a ɔhwehwɛ Yehowa.+3 Wɔn nyinaa afom kwan;Wɔn nyinaa aporɔw.Obiara nni hɔ a ɔyɛ adepa,Ɔbaako mpo nni hɔ.+4 Nnebɔneyɛfo no mu biara nni hɔ a ɔwɔ ntease anaa?Wɔmemene me man sɛnea wɔanya paanoo redi.Wɔmmɔ Yehowa mpae.+5 Ehu kɛse bɛka wɔn,Ehu a ebi nkaa wɔn da,*Efisɛ wɔn a wɔtow hyɛ wo so no,* Onyankopɔn bɛbɔ wɔn nnompe apete.Wobɛma wɔn ani awu, efisɛ Yehowa apo wɔn.6 Sɛ Israel nkwagye befi Sion aba,+Na sɛ Yehowa bɛsan aboaboa ne nkurɔfo a wɔakodi obi man so no ano aba a,Ɛnde ma Yakob ani nnye na Israel nni ahurusi.
twi_Latn